ત્યારે મહારાજ ઢોલીયા પર હાથ પછાડીને કહ્યું કે " અમે તમારી જવાબદારી લઇએ તો શું તમારી માટે સારા છોકરા નહિ પૂરા પાડિ શકીયે. ભગવાન પર ચિંતા નાખી દો. ભગવાન તમારી સંભાળ લેશે." આમ દૂધપીતી કરવાનો રિવાજ ગુજરાતમાં નામશેષ થયો. એટલું જ નહીં રાજપૂતોને આપેલા વચન અનુસાર યુવાનોમાંથી અફીણ, ગાંજા, તમાકુ, દારૂ જેવાં અનેક વ્યસનો નાબૂદ કરી યુવાધનને યોગ્ય દિશામાં વાર્યું. સમાજના લોકો દ્વારા આવા વ્યસનોને પોષવા જે ખર્ચ થતો હતો, તે અટક્યો. આથી સમાજ આર્થિક રીતે ઉન્નત થયો.